# Gamma de l'Hidra Femella

Gamma de l'Hidra Femella (γ Hydrae) és el segon estel més brillant de la constel·lació de l'Hidra Femella amb magnitud aparent +2,96, darrere d'Alphard (α Hydrae). Ocasionalment se l'anomena Cauda Hydrae o Dhanab al Shuja, el significat del qual és «la cua de l'hidra» o «la cua de la serp», per la seva situació dins de la constel·lació. Es troba a 132 anys llum de distància del sistema Solar.
Gamma Hydrae és una gegant groga de tipus espectral G8III (o G8IIIa) i 5.110 K de temperatura efectiva, el mateix tipus espectral que la component menys calenta de Capella (α Aurigae). Més lluminosa que aquesta —la seva lluminositat és 105 vegades major que la del Sol—, té un radi és 13 vegades més gran que el radi solar. Presenta un contingut metàl·lic gairebé igual al del Sol, sent el seu índex de metal·licitat [Fe/H] = +0,03. Posseeix una massa entre 2,7 i 2,9 masses solars,la seva edat s'estima en 370 milions d'anys.
A diferència d'altres gegantes clàssiques que fusionen heli, Gamma Hydrae ha finalitzat només recentment la fusió d'hidrogen. Actualment amb un nucli inert d'heli, està en un estat de transició cap a un estel més gran i lluminós, conforme el nucli d'heli es contreu. Quan comenci la fusió de l'heli en carboni i oxigen, Gamma Hydrae serà sis vegades més brillant que en l'actualitat i gairebé cinc vegades més gran. Posteriorment la seva grandària disminuirà a proporcions més normals com les de Pòl·lux (β Geminorum) i Aldebaran (α Tauri). Gamma Hydrae està catalogada com un possible estel variable, havent rebut el nom provisional de variable NSV 6180.

## Referències

* ↑ «The Perkins catalog of revised MK types for the cooler stars» (en anglès). The Astrophysical Journal Supplement Series, 10-1989, pàg. 245–266. DOI: 10.1086/191373.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 «Lithium in red giant stars: Constraining non-standard mixing with large surveys in the Gaia era». Astronomy and Astrophysics, 1-2020. DOI: 10.1051/0004-6361/201936360.
* 1 2 Pablo Mauas «Stellar parameters and chemical abundances of 223 evolved stars with and without planets» (en anglès). Astronomy and Astrophysics, 26-01-2015. DOI: 10.1051/0004-6361/201424474.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ «Gamma Hydrae» (en anglès). SIMBAD (Centre de Dades astronòmiques d'Estrasburg). [Consulta: 2 gener 2021].
* ↑ Gamma Hydrae Arxivat 2016-03-04 a Wayback Machine. (The Bright Star Catalogue)
* 1 2 Hekker, S.; Meléndez, J. «Precise radial velocities of giant stars. III. Spectroscopic stellar parameters». SAO/NASA ADS Astronomy Abstract Service. pp. 1003-1009.
* 1 2 «Gamma Hydrae» (en anglès). Stars. Jim Kaler. [Consulta: 2 gener 2021].
* ↑ Takeda, Y.; Sato, B.; Murata, D. «Stellar Parameters and Elemental Abundances of Late-G Giants». SAO/NASA ADS Astronomy Abstract Service. pp. 781 - 802.